ಬೂಸ್ಟರ್ ಡೋಸ್ ಪಡೆದ ಬಳಿಕ ಅಜ್ಜನ ಭರ್ಜರಿ ಬ್ಯಾಟಿಂಗ್ – ವೀಡಿಯೋ ವೈರಲ್

ವಯಸ್ಸಾದ ಅಜ್ಜರೊಬ್ಬರು ಬ್ಯಾಟ್‍ಹಿಡಿದು ರನ್ ಕದಿಯಲು ಚಿರಯುವಕನಂತೆ ಓಡುತ್ತಿರುವ ವೀಡಿಯೋ ಒಂದು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗುತ್ತಿದೆ.

ಈ ವೀಡಿಯೋದಲ್ಲಿ ಕೊರೊನಾ ಬೂಸ್ಟರ್ ಡೋಸ್ ತೆಗೆದುಕೊಂಡ ಬಳಿಕ ಅಜ್ಜ ಈ ರೀತಿ ಬ್ಯಾಟ್ ಹಿಡಿದು ಕ್ರಿಕೆಟ್ ಆಡುತ್ತಿದ್ದಾರೆ ಎಂದು ಶೀರ್ಷಿಕೆ ಕೊಡಲಾಗಿದೆ. ಅಲ್ಲದೆ ಹಿರಿಯ ವ್ಯಕ್ತಿ ಧೋತಿ ಮತ್ತು ಜುಬ್ಬಾ ತೊಟ್ಟು ಬ್ಯಾಟಿಂಗ್ ಮಾಡುತ್ತಿರುವುದನ್ನು ಹತ್ತಿದಲ್ಲಿರುವ ಜನ ಎಂಜಾಯ್ ಮಾಡುತ್ತಿರುವಂತೆ ಈ ದೃಶ್ಯಗಳನ್ನು ಗಮನಿಸಿದಾಗ ತಿಳಿಯುತ್ತಿದೆ. ಇದನ್ನೂ ಓದಿ: ಐಸಿಸಿ ವರ್ಷದ ಟಿ20, ಏಕದಿನ ತಂಡದಲ್ಲಿಲ್ಲ ಭಾರತೀಯರು – ಪಾಕ್‌ ಆಟಗಾರರ ಮೇಲುಗೈ

DhotiWala BatsMan .

We don't stop playing because we grow old; we grow old because we stop playing : George Bernard Shaw . pic.twitter.com/mMsLMCOXFq

— Prashant Sahu (@suryanandannet) January 20, 2022

ಸಾಮಾಜಿಕ ಜಾಲತಾಣದಲ್ಲಿ ನೆಟ್ಟಿಗರು ಈ ವೀಡಿಯೋಗೆ ವಿವಿಧ ಕಾಮೆಂಟ್‍ಗಳನ್ನು ಹಾಕುತ್ತಿದ್ದಾರೆ. ಆದರೆ ಈ ವಯಸ್ಸಿನಲ್ಲೂ ಅಜ್ಜನ ಕ್ರಿಕೆಟ್ ಆಟದ ಹುರುಪನ್ನು ಗಮನಿಸಿ ಮೆಚ್ಚುಗೆಯ ಸಂದೇಶ ಕೂಡ ಹರಿದು ಬರುತ್ತಿದೆ. ಯಾವುದೇ ಕೆಲಸಕ್ಕೂ ವಯಸ್ಸು ಮುಖ್ಯವಾಗುವುದಿಲ್ಲ ಅವರ ಆಸಕ್ತಿ ಮುಖ್ಯವಾಗುತ್ತದೆ ಎಂದು ನೆಟ್ಟಿಗರೊಬ್ಬರು ಅಭಿಪ್ರಾಯಪಟ್ಟಿದ್ದಾರೆ. ಇದನ್ನೂ ಓದಿ: ಟೆಸ್ಟ್ ನಾಯಕತ್ವಕ್ಕೆ ಗುಡ್‌ಬೈ – ಕೊಹ್ಲಿ ಬ್ರ್ಯಾಂಡ್ ಮೌಲ್ಯ ಇಳಿಕೆ?